Gaz tarmog‘ini o‘tkazish - 5-Мa’ruza: Aholi punktlarini gazlashtirish Reja

|
5-Мa’ruza: Aholi punktlarini gazlashtirish Reja
|
bet | 2/5 | Sana | 22.01.2024 | Hajmi | 126,73 Kb. | | #143070 |
Bog'liq 5-Мa’ruza5.2. Gaz tarmog‘ini o‘tkazish
Gaz taqsimlash punktlaridan chiqib, kirish quvurlari orqali binoga kiradi. Turar joy binolari uchun gaz quvurlar sokol orqali zina katagi yoki oshxonaga kiritiladigan qilib loyihalanadi.Sokoldan o‘tkaziladigan quvur minimal qalinligi 3,5 mm li choksiz po‘lat quvurlardan yig‘iladi.
Tashqi gaz quvuri yerdan o‘tkazilganda, zadvijka yer sathidan ko‘pi bilan 1500 mm baland o‘rnatiladi. Quvurlar binoning tashqi devoridan o‘tkazilib, sokol orqali kiritilganda ham, zadvijka shunday balandlikka o‘rnatiladi. Kiritish quvurining diametri iste’mol qilinadigan gaz miqdoriga qarab tanlanadi. Eng kichik diametr 50 mm, quvurlar tashqi magistral tomonga kamida 0,003 m qiyalikda o‘tkaziladi.
Gaz tarmog‘i quvurlari bilan suv tarmog‘i, issiqlik tarmog‘i hamda kanalizatsiya magistrallari orasidagi masofa-vertikal bo‘yicha kamida 0,2 m, gaz quvurlar bilan elektr va telefon kabellar orasidagi masofa kamida 0,5 m bo‘lishi lozim.
Yerga yotqiziladigan po‘lat gaz quvurlarni korroziyadan saqlash uchun izolyatsiya qoplash kerak.
Gaz quvur sinalgandan so‘ng, payvandlab ulardan joylar bevosita xandakning o‘zida izolyatsiyalanadi.
Turar joy va jamoat binolariga kiritiladigan gaz quvurlarni ko‘zdan kechirish qulay bo‘lgan, odam yashamaydigan xonalarga (zina kataklari, oshxonalar, dahlizlarga) o‘rnatish kerak. Gaz quvur boshqa kommunikatsiyalar bilan birga o‘tkazilganda, uni boshqa quvurlardan pastroq yoki ular bilan bir sathda joylashtirish, shu bilan birga, barcha quvurlarni ko‘zdan kechirish va ta’mirlash qulay bo‘lishi kerak.
Gaz quvur ustunlarini ichki tarmoqlarning turar joy xonalaridan o‘tkazishga yo‘l quyilmaydi. Gaz ustunlari ruxlanmagan po‘latdan yasalgan suv-gaz quvurlaridan payvandlash yo‘li bilan yig‘iladi. Ustunlar o‘tadigan joylarga kattaroq diametrli quvur bo‘laklaridan gilzalar qo‘yiladi, gilzaning pastki uchi ship sathida bo‘lishi kerak.
Gilza poldan 50 mm chiqib turishi lozim, aks holda, polni yuvish paytida unga suv kirib ketishi mumkin. Gilza bilan quvur orasidagi bo‘shliqqa smolalangan tolalar tiqiladi, qolgan 10 mm joyiga esa bitum quyiladi. G‘ilofda rezbali yoki payvand birikmalar bo‘lmasligi kerak.
Xonalarning joylashishiga qarab, gaz ustunlari bir qavatdagi bir yoki bir necha xonadonga gaz beradigan qilib o‘rnatiladi. Xonadonga boradigan har qaysi tarmoqqa tiqini kran, krandan keyin sgon o‘rnatiladi.
Binolarda gaz quvurlarni ochiq o‘tkazish tavsiya qilinadi. Gaz quvurlarni devordagi ariqlardan o‘tkazilib, ustiga osongina olinadigan to‘siq qo‘yish mumkin. Kanallarda ventillyatsiya bo‘lishi lozim. Gaz quvurlar deraza, eshik o‘rinlarlarini kesib o‘tmasligi kerak. Odam o‘tadigan joylarda gaz quvurlar poldan kamida 2 m baland bo‘lishi kerak. Qurilish joylari, tarmoqlar va armatura yaqiniga tayanch o‘rnatish lozim. Gaz quvurlarini ventellyatsiya kanallari, shaxtalar va dudburonlar orqali o‘tkazishga yo‘l qo‘yilmaydi.
Gaz quvurlari va elektr simlari yoki kabellarni xona ichida o‘zaro joylashtirishda quyidagi shartlarga rioya qilishi kerak:
- parallel o‘tkazilganda ochiq joylashgan elektr simni yoki kabeldan gaz quvur devorigacha kamida 250 mm masofa bo‘lishi kerak;
- elektr simni yashirin yoki quvur ichiga olib o‘tkazilganda bu masofa 50 mm gacha qisqartirilishi mumkin (devordagi ariqcha yoki quvur devoridan hisoblanganda);
- gaz quvur elektr simni yoki kabel bilan kesishadigan joylarda ular orasidagimasofa kamida 100 mm bo‘lishi kerak;
- turar va jamoat binolari uchun tarmoq simlarining gaz quvur bilan zararsiz kesishishi ko‘zda tutiladi. Lekin bunda elektr simi rezina yoki ebonit quvur ichiga olinishi, rezina yoki ebonit quvur gaz quvurning ikki tomoniga 100 mm chiqib turishi lozim;
- gaz quvurining taqsimlash yoki kommutatsiya elektr shiti yoki shkaf devoridan uzoqligi kamida 500 mm bo‘lishi kerak;
- kuchlanish 100 V gacha bo‘lganda, xonalar ichida gaz quvur bilan ochiq tok simlarining tokli qismlari orasidagi masofa kamida 1000 mm bo‘lishi kerak;
- gaz quvur suv tarmog‘i, kanalizatsiya va boshqa quvurlar bilan kesishganda quvurlar orasidagi masofa kamida 20 mm bo‘lishi kerak.
Quritilgan gaz quvurlarini bino ichidan qiyalatmay o‘tkazish mumkin. Zarur hollarda sanoat korxonalarning sexlaridan o‘tkaziladigan taqsimlash gaz quvurlarida kondensat yig‘gichlar yoki kondensat to‘kiladigan shtutserlar ko‘zda tutilishi lozim.
Poydevorlar, orayopmalar, zinapoya maydonchalari, shuningdek, devor va pardevorlar tutashgan joylardagi gaz quvurlarining po‘lat quvurlardan qilingan g‘iloflar ichidan o‘tadigan joylarida uchma – uch tutashmalar bo‘lmasligi kerak. Gaz quvur bilan g‘ilof orasidagi bo‘shliqqa smolalangan kanop losi va bitum qo‘yiladi. G‘ilofning uchi qurilish konstruksiyalaridan 50 mm chiqib turishi lozim.
Tarmoqning ayrim uchastkalarini va gaz jihozlarini ulash uchun gaz quvur tarmog‘iga konussimon tiqinli bronza gaz kranlari o‘rnatiladi. Kirish quvurlariga, ustunlardan xonadonlarga yuboriladigan tarmoqlarga cho‘yan kranlar o‘rnatishga ruxsat beriladi.
Tiqinli kran korpusining yuqori qismida tiqin konusining yuqori qismiga buralgan shpilka uchun o‘yiq bo‘ladi. Shpilka cheklagich vazifasini o‘taydi. U kran tiqinni faqat 90 darajada burishga yo‘l qo‘yadi. Tiqinning kvadrat kallagi uchida chiziqcha bor. Agar chiziqcha quvur o‘qiga bo‘ylama tursa, kran ochiq, agar quvur o‘qiga ko‘ndalang kelsa, kran berk bo‘ladi.
|
| |